[{"text_idx": "#000002", "text": "Mae cynnwys y cwrs yma \u2013 a gefnogir gan gronfa Sgiliau Ffilm ScreenSkills gyda chyfraniadau gan gynyrchiadau ffilm yn y DU \u2013 yn rhoi sylfaen drylwyr i arferion gwaith Cydlynydd Cynhyrchu, trwy ddull damcaniaethol. ac yna efelychiad ymarferol o gydlynu cynhyrchu prosiect ffilm, yn seiliedig ar sgript ffilm realistig. Gan ddefnyddio\u2019r sgript hon, bydd yr hyfforddeion yn cael eu tywys trwy gyn-gynhyrchu, prif ffotograffiaeth ac i o\u0302l-gynhyrchu."}, {"text_idx": "#000003", "text": "Cyflwynir y cwrs trwy weithdai a gynhelir dros ddwy wythnos pump diwrnod yn Pinewood Studio Cymru yng Nghaerdydd. Mi fydd ddisgwyl i\u2019r holl gyfranogwyr fynychu pob diwrnod o hyfforddiant er mwyn cyflawni pob un o\u2019r canlyniadau dysgu. Yn ystod y pythefnos, bydd sesiynau gyda siaradwyr gwadd yn cael eu hintegreiddio i gynnwys y cwrs er mwyn adeiladu rhwydweithiau a rhoi mewnwelediad pellach i ro\u0302l y Cydlynydd Cynhyrchu yn ystod y broses ddysgu."}, {"text_idx": "#000004", "text": "Mae Dathyl Evans wedi gweithio yn y byd cynhyrchu ers pum mlynedd ar hugain. Mae ei chefndir mewn Cynhyrchu fel Cydlynydd, gan weithio ar gyfresi drama amrywiol ar gyfer y BBC a S4C lle mae ei chredydau yn cynnwys cyfresi rhwydwaith amser brig fel Casualty a Dr Who. Mae Dathyl wedi bod yn Rheolwr Cynhyrchu ers 2004, gan weithio\u2019n bennaf ym maes Drama deledu a ffilm, ond hefyd ar draws ystod eang o genres eraill gan gynnwys, dogfennau arsylwi arloesol, rhaglenni dogfen traddodiadol a rhaglenni adloniant ysgafn amrywiol. Mae ei chredydau Rheolwr Cynhyrchu yn cynnwys \u2013 addasiad ffilm o \u2018Under Milk Wood\u2019 gyda Rhys Ifans a Charlotte Church; \u2018One Born Every Minute\u2019 y gyfres poblogaidd Channel 4; \u2018Denmark\u2019 gyda Ralph Spall wedi\u2019i osod yn Nenmarc a Chymru a\u2019r gyfres doucmentary \u2018Deserts\u2019 cyd-gynhyrchiad gyda National Geographic, France Te\u0301le\u0301visions a Green Bay o Gaerdydd, a ffilmiwyd yn rhai o\u2019r anialwch caletaf ledled y byd."}, {"text_idx": "#000005", "text": "Sue Jeffries yw Rheolwr Gyfarwyddwr Sgil Cymru. Mae Sue yn arwain fel prif asesydd ar dair rhaglen prentisiaeth yn y cyfryngau, hi yw\u2019r prif gysylltiad gyda\u2019r cyflogwyr a\u2019r mentor i\u2019r aseswyr llawrydd sydd yn rhan o\u2019r ti\u0302m. Mae Sue hefyd yn datblygu, dyfeisio ac yn arwain gwahanol gyrsiau ar gyfer y rhai sydd yn barod yn gweithio yn y diwydiannau creadigol. Mae gan Sue dros dri deg mlynedd o brofiad yn y maes cynhyrchu teledu a ffilm. Wedi graddio o Brifysgol Cymru, Aberystwyth, ymunodd Sue a\u0323\u0302 HTV fel Cynorthwydd Cynhyrchu dan hyfforddiant gan weithio ei ffordd i fyny drwy\u2019r swyddi yn yr adran gynhyrchu nes cyrraedd y ro\u0302l o Gynhyrchydd a Chyfarwyddwr. Aeth Sue yn llawrydd yn 1989 ac fe weithiodd ar brosiectau ffilm a theledu fel cynhyrchydd a chyfarwyddwr am fwy na deunaw mlynedd, gan weithio y rhan fwyaf ar ddrama, rhaglenni plant ac adloniant, drwy gydol y DU ac Ewrop."}, {"text_idx": "#000007", "text": "Gydag ystod eang o brofiad, a rhwydwaith anferth o gysylltiadau yn y byd cyfryngol, mae gan Sue yr enw o fewn y diwydiant o fod yn rhywun sydd wastad yn hapus i roi o\u2019i phrofiad, ac i gynnig unrhyw gyngor i rywun sydd yn chwilio am gymorth yn yr amgylchedd heriol sydd ohoni."}, {"text_idx": "#000014", "text": "Cefnogir y cwrs yma gan gronfa Sgiliau Ffilm ScreenSkills gyda chyfraniadau gynyrchiadau ffilm yn y DU"}]